দেশে এলো হুয়াওয়ের নোভা ফাইভ টি Dhakatimes24
| প্রকাশিত : ১৮ সেপ্টেম্বর ২০১৯, ১৭:২৬
দেশের বাজারে এসেছে হুয়াওয়ের বহুল কাঙ্খিত স্মার্টফোন নোভা ফাইভটি। নোভা থ্রিআইয়ের বিশ্বব্যাপী সাফল্যের পর একই সিরিজের এই সংস্করণ নিয়ে আসল হুয়াওয়ে। পাঁচ ক্যামেরার ফোনটিতে রয়েছে কিরিন ৯৮০ চিপসেট, সুপার চার্জিং, স্টাইলিশ ডিজাইন, ইএমইউআইহ ৯.১ সহ দারুণ সব চমক। ৭ ন্যানোমিটারের এ চিপসেট সাধারণত হুয়াওয়ের ফ্ল্যাগশিপ সিরিজের স্মার্টফোনে ব্যবহার করা হয়।
১৮ সেপ্টেম্বর বুধবার থেকে হুয়াওয়ে অনুমোদিত ব্র্যান্ডশপে নোভা সিরিজের স্মার্টফোন ফাইভটি কিনতে পারবেন গ্রাহকরা।
নতুন ফোনটি বাংলাদেশের বাজারে নিয়ে আসা সম্পর্কে হুয়াওয়ে কনজ্যুমার বিজনেস গ্রুপ (বাংলাদেশ) এর কান্ট্রি ডিরেক্টর কেলভিন ইয়াং বলেন, ‘নোভা সিরিজ সবসময় গ্রাহকদের জন্য দারুণ চমক নিয়ে আসে। এ সিরিজের ফাইভটি স্মার্টফোনটিতেও চমক থাকছে। ফোনটিতে পাঁচ ক্যামেরার পাশাপাশি ব্যবহার করা হয়েছে ফ্ল্যাগশিপ সিরিজের চিপসেট। আশা করছি নতুন এ ফোনটি আমাদের গ্রাহকদের প্রত্যাশা পূরণ করবে।’
৮ জিবি র‌্যামের এ ফোনটিতে অ্যান্ড্রয়েড পাই অপারেটিং সিস্টেমের সঙ্গে থাকছে ১২৮ জিবি রম সুবিধা। ফলে কোনোরকম ল্যাগিং ছাড়াই ফোনটি স্বাচ্ছন্দ্যে ব্যবহার করা যাবে।
ফোনটিতে থ্রিডি ইফেক্ট ডিজাইনের কারণে বিভিন্ন আলোতে পাওয়া যাবে নান্দনিক বৈপরীত্য।
বাংলাদেশের বাজারে নোভা ফাইভটি ফোনটি কিনতে পাওয়া যাবে মাত্র ৪৯ হাহার ৯৯৯ টাকায়।